Source: https://revista22.ro/actualitate-interna/curtea-constituional-se-pronun-n-ce-priveste-statutul-magistrailor-si-organizarea-csm
Timestamp: 2020-02-21 09:39:38+00:00
Document Index: 39901832

Matched Legal Cases: ['CSM ', 'CSM\n', 'CCR ', 'CCR ', 'CCR ', 'CSM ', 'CCR ', 'ICCJ ', 'ICCJ ', 'CSM ', 'ICCJ ', 'CSM ', 'CCR ', 'ICCJ ', 'ccr ', 'csm ', 'iccj\n']

Curtea Constituţională se pronunţă în ce priveşte Statutul magistraţilor şi organizarea CSM | Revista 22 GDPR
Curtea Constituţională se pronunţă în ce priveşte Statutul magistraţilor şi organizarea CSM
E.b. | 30.01.2018
Curtea Constituţională a României ar urma să ia o decizie azi în legătură cu sesizările de neconstituţionalitate formulate de instanţa supremă şi de PNL asupra legilor privind Statutul magistraţilor şi organizarea Consiliului Superior al Magistraturii.
În 23 ianuarie, CCR a declarat neconstituţionale prevederi din Legea privind organizarea judecătorească.
Pe ordinea de zi a CCR se află în pronunţare dosarul privind obiecţia de neconstituţionalitate a Legii pentru modificarea şi completarea Legii 303/2004 privind statutul judecătorilor şi procurorilor, formulată de Înalta Curte de Casaţie şi Justiţie, dosarul privind obiecţia de neconstituţionalitate a Legii pentru modificarea şi completarea Legii nr.303/2004 privind statutul judecătorilor şi procurorilor, formulată de 56 de deputaţi PNL şi dosarul privind obiecţia de neconstituţionalitate a Legii pentru modificarea şi completarea Legii nr.304/2004 privind organizarea judiciară şi a Legii pentru modificarea şi completarea Legii nr.317/2004 privind organizarea şi funcţionarea Consiliului Superior al Magistraturii, obiecţie formulată de Înalta Curte de Casaţie şi Justiţie. De asemenea, CCR ar urma să se pronunţe asupra obiecţiei de neconstituţionalitate a Legii pentru modificarea şi completarea Legii nr.317/2004 privind organizarea şi funcţionarea Consiliului Superior al Magistraturii, formulată de 52 deputaţi PNL, transmite News.ro.
"Dosarele care vizează statutul magistraţilor şi organizarea CSM le-am amânat pe 30 ianuarie”, anunţa, în 23 ianuarie, preşedintele CCR, Valer Dorneanu.
Curtea Constituţională a admis atunci obiecţia de neconstituţionalitate formulată de 29 de senatori PNL, respectiv de Înalta Curte de Casaţie şi Justiţie şi a constatat că dispoziţiile art.I pct.2, 4, 29 şi 61 din Legea pentru modificarea şi completarea Legii nr.304/2004 privind organizarea judiciară sunt neconstituţionale. ”Decizia constă în respingerea obiecţiilor de neconstituţionalitate extrinseci, care vizau constituirea comisiei parlamentare şi modul de luare în dezbatere a acelor amendamente care proveneau de la Consiliul Legislativ şi de la organizaţii profesionale, spunând că acele amendamente sunt însuşite de comisie şi Parlament. Am admis patru puncte din textele concrete pe care le-au criticat autorii sesizărilor noastre”, a explicat preşedintele CCR, Valer Dorneanu
Totodată, CCR a decis că înfiinţarea secţiei pentru anchetarea procurorilor şi judecătorilor este constituţională.
În 29 decembrie 2017, Înalta Curte de Casaţie şi Justiţie (ICCJ) a sesizat Curtea Constituţională, considerând că opt articole din Constituţie sunt încălcate prin modificările adoptate de Parlament la legea privind organizarea instanţelor şi parchetelor şi legea privind organizarea şi funcţionarea CSM.
Prima sesizare făcută de ICCJ se referă la Statutul magistraţilor. Documentul este semnat de 89 de magistraţi care spun că modificările votate de Parlament încalcă 14 articole din Constituţie.
O altă sesizare se referă la înfiinţarea Parchetului special pentru investigarea judecătorilor şi procurorilor, ICCJ apreciind că se încalcă principiul egalităţii în faţa legii, deoarece magistraţii ar deveni singura categorie profesională din România cu un parchet dedicat. O gravă încălcare a Constituţiei este considerată alegerea preşedintelui CSM doar prin votul judecătorilor aleşi în Consiliu, iar a vicepreşedintelui doar de către procurorii membri.
De asemenea, ICCJ consideră că verificarea, de către comisiile parlamentare de control al serviciilor secrete, a declaraţiilor date de magistraţii aleşi în CSM, conform cărora nu sunt ofiţeri acoperiţi sau colaboratori, încalcă separaţia puterilor în stat.
Procurorul general Augustin Lazăr se declara convins că judecătorii Curţii Constituţionale vor da o decizie "istorică” asupra sesizărilor privind modificarea legilor Justiţiei.
"Ministerul Public în continuare este foarte atent, urmăreşte cu cea mai mare atenţie procedura de verificare a constituţionalităţii acestor legi. Am pus la dispoziţia instituţiilor competente toate suspiciunile de neconstituţionalitate pe care le-am avut şi avem convingerea că se va da o decizie de către Curtea Constituţională, una care va fi de referinţă, fără îndoială o decizie istorică cred că va fi, şi Curtea Constituţională cred că va da o soluţie înţeleaptă într-un caz care se află în atenţia opiniei publice româneşti”, a spus Augustin Lazăr, săptămâna trecută, la intrarea la şedinţa Consiliului Superior al Magistraturii.
De asemenea, preşedintele Klaus Iohannis a spus, la prima şedinţă CSM din acest an, că are speranţa şi încrederea că CCR va judeca cu multă obiectivitate sesizările asupra modificărilor la legile justiţiei, şeful statului spunând că aceste modificări au fost adoptate printr-o procedură neclară, ad-hoc, cu "pumnul în gura opoziţiei” şi sub presiunea timpului.
În 22 ianuarie, şi USR a anunţat că a depus la Curtea Constituţională o contestaţie pe cele trei legi ale justiţiei, liderul formaţiunii, Dan Barna, spunând că juriştii USR au descoperit şi alte motive de neconstituţionalitate faţă de cele sesizate deja de ICCJ şi PNL.
ccr csm justitiel legi neconstitutionalitate augustin lazar iccj
Întâlnire Iohannis-Michel-von der Leyen pentru discuții despre viitorul buget al UE
Un român de 23 de ani a fost omorât în atacul armat de la Hanau. MAE anunță repatrierea sa
Forumul Judecătorilor: În România, statul de drept funcționează sub parametrii minim acceptați
Curtea de Apel București a confirmat arestul la domiciliu pentru medicul Mircea Beuran
Iohannis, despre boicotul social-democraților: Atitudine cel puțin ciudată, principial incorectă
Numirile șefilor de parchete. Iohannis: Avizul CSM, superficial. Mi-a făcut plăcere să-i numesc
Paul Stănescu cedează nervos când e numit ”baron” și lovește telefonul unei jurnaliste
Orban refuză să răspundă acuzațiilor USR: ”Atitudinea îi plasează alături de PSD”